Vígszínház hírlevél

Karácsonyi varázslat a Vígszínház társulatával! A Vígszínház idei karácsonyi videója bepillantást enged abba a meghitt és vidám ünneplésbe, ahogyan a 130 éves Vígszínház társulata együtt készül az ünnepekre a Víg Szalonban. Tombola, sütiverseny, csúnya karácsonyi pulcsik, illatos ünnepi puncs és felszabadult nevetés tölti meg a teret. Ilyenek vagyunk és a legnagyobb ajándék, hogy együtt lehetünk! Áldott, békés karácsonyt kíván a Vígszínház társulata! A videó a képre kattintva tekinthető meg.
Óriási meglepetéssel készül a Vígszínház szilveszterkor! Idén a karácsonyi videó mellett az új év első pillanataira is tartogatunk valami igazán különlegeset. Szilveszter éjfélkor az RTL csatornáján a 130 éves Vígszínház társulata énekli el a Himnuszt. Megtisztelő, felemelő és igazán különleges pillanat ez számunkra. Tartsanak velünk, kezdjük együtt a 2026-os évet!
A 130. jubileumi évadunkhoz kapcsolódóan megújítottuk hivatalos weboldalunkat. A honlap friss és letisztult vizuális világa igazodik a teátrum karakteréhez, miközben a kortárs webdesign eszköztárát alkalmazza. Reszponzív, minden eszközön gyorsan és könnyen kezelhető felülete korszerű felhasználói élményt kínál: az információk gyorsan elérhetők, a navigáció logikusan követi a nézői igényeket. A fejlesztés egyik legizgalmasabb újítása, hogy fokozatosan elérhetővé válik a Vígszínház elmúlt 130 évének összes színlapja. Az így létrejövő digitális archívumban bárki számára hozzáférhetővé válik ez a színháztörténeti szempontból is egyedülálló anyag. Az új weboldalunkkal pályáztunk Az Év Honlapja 2025 díjra! Ha Önöknek is tetszik az új weboldalunk, akkor kérjük szavazzanak a Vígszínház új weboldalára a Közönségszavazáson!
A cselszövésekre és félreértésekre épülő történet középpontjában egy szerelmi bonyodalom áll. A megözvegyült Szilvai professzornak az a terve, hogy unokaöccsét és titokban nevelt gyámleányát, Mariskát összeházasítja. A fiú közben a professzor tudta nélkül Liliomfi néven vándorszínésznek áll, és meghódítja Mariska szívét. A professzor ellenzi a házasságot. Tudtán kívül éppen attól a férfitől félti a lányt, akihez egyébként feleségül szeretné adni. Liliomfi pedig azt hiszi, hogy a nagybátyja saját hitvesének akarja Mariskát. Egy másik reménytelennek látszó szerelem – Gyurinak, a szegény pincérnek és Erzsinek, a gazdag fogadós lányának – története összefonódik Liliomfi és Mariska sorsával. A Liliomfit ifj. Vidnyánszky Attila rendezésében az évben utoljára december 30-án játsszuk a Vígszínházban. További dátumok: 2026. január 7., január 22., február 10. és február 24. Szereplők: Keresztes Tamás, Gál Réka Ágota m.v., Ötvös András, Balázsovits Edit, Rudolf Péter, Sághy Tamás, Gyöngyösi Zoltán, Varga-Járó Sára, Zoltán Áron, Méhes László, Borbiczki Ferenc, Molnár András m.v. és Nyomárkay Zsigmond m.v.
Szigligeti Ede ## Liliomfi Szigligeti Ede az 1848/49-es forradalom és szabadságharc leverése utáni megfáradt, csalódott hangulatban mindössze két délután alatt írta meg a magyar drámairodalom legtöbbet játszott komédiáját. Közel két évszázada ad reményt és erőt „e rút világban” …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2025 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük